stanford-oval/wikipedia huggingface dataset:
Corridor of Mirrors
Juoni

Eric Portman näyttelee nykytaiteilija Paul Manginia, joka yleensä elää menneisyydessä. Hän on ympäröinyt itsensä renessanssiajan taiteella, ja hänellä on pakkomielle ajatukseen, että hän ja hänen ystävätär Mifanwy Conway (Edana Romney) ovat rakastavaisten reinkarnaatioita. Portmanin harhaluulot lopulta johtaa murhaan...
Näyttelijät

| 0 | 1 | 2 |
| --- | --- | --- |
|  Eric Portman  | … |  Paul Mangin   |
|  Edana Romney  | … |  Mifanwy Conway   |
|  Barbara Mullen  | … |  Veronica   |
|  Hugh Sinclair  | … |  Owen Rhys   |
|  Bruce Belfrage  | … |  Sir David Conway   |
|  Alan Wheatley  | … |  Edgar Orsen   |
|  Joan Maude  | … |  Caroline Hart   |
|  Leslie Weston  | … |  Mortimer   |
|  Christopher Lee  | … |  Charles   |
|  Hugh Latimer  | … |  Bing   |
|  John Penrose  | … |  Brandy   |
|  Lois Maxwell  | … |  Lois   |
|  Mavis Villiers  | … |  Babs   |
Aiheesta muualla

Corridor of Mirrors Internet Movie Databasessa (englanniksi)
Corridor of Mirrors Elonet.
Corridor of Mirrors AllMoviessa. (englanniksi)
Datariina

Datariinan sisäänkäynti.
Datariina on Kotkan keskustassa Kotkansaarella sijaitseva kokous- ja toimitiloja tarjoava yritystalo. Datariina tarjoaa toimivat ja modernit toimitilat erikokoisille yrityksille, yhden hengen yrityksistä kymmeniä työpisteitä tarvitseville. Datariinassa yrityksiä ja vierailijoita palvelevat aulapalvelu, lounasravintola Data ja erinomaiset mahdollisuudet neuvottelujen ja tilaisuuksien järjestämiseen miellyttävässä ympäristössä.[lähde? ]
Kokoustilat voi varata suoraan verkosta. Kokoustiloihin mahtuu tilasta riippuen 8–100 henkilöä. Tilat mahdollistavat myös rinnakkaisten tapahtumien järjestämiseen yhtä aikaa. Myös Datariinan modernia sisääntuloaulaa voi erikseen sovittaessa hyödyntää tapahtumiin mahdollisuuksien mukaan. Ravintola Datan kokoustarjoilut on mahdollista tilata Datariinan kokoustiloihin ja saunatiloihin tai nautittavaksi ravintolan omissa tiloissa.[lähde? ]
Keskus toimii entisessä koulurakennuksessa, jota on laajennettu moderneilla lisäosilla.[lähde? ]
Historia

Datariinan vanhin, Kymenlaaksonkadun suuntainen osa, on rakennettu alun perin Kotkan tyttölyseoksi. Sen suunnitteli Georg Wikström vuosina 1931–1932 ja rakennus valmistui vuonna 1937. Heikinkadun suuntaisen laajennusosan suunnitteli V. J. Myyrinmaa ja se valmistui 1956. Tyttölyseo toimi rakennuksessa vuosina 1937–1975, jonka jälkeen koulu muuttui Katariinan yläasteeksi ja lukioksi. 1990-luvun puolenvälin jälkeen rakennus toimi muun muassa väliaikaisina koulutiloina muita kouluja remontoitaessa.
Cursor Oy (silloinen Kotkan–Haminan seudun Portti Oy) osti rakennuksen Kotkan kaupungilta vuonna 2003, jonka jälkeen sitä alettiin remontoida nykyiseen käyttötarkoitukseensa. Mirja Tommilan suunnittelemat laajennusosat valmistuivat vuosina 2004 ja 2008.
Aiheesta muualla

Datariinan verkkosivut
Datamike

Datamike on suomalainen Windows-pohjainen taloushallinto-ohjelmisto. Ohjelmiston ensimmäinen DOS-pohjainen versio julkaistiin 1990-luvun alkupuolella. Ohjelmiston täysversio sisältää kirjanpidon, asiakasrekisterin sekä tuoterekisterin ja varastonhallinnan. Ohjelma käyttää tietojen tallentamiseen yleisessä käytössä olevaa DBF-tiedostoformaattia. Siihen tallennetut tiedot ovat avattavissa muissa ohjelmissa.
Ohjelmaa on 1990–2014 myyty yli 14 000 kappaletta. Datamiken täysversion veroton hinta vuonna 2014 oli 239 euroa. Päivitys on 6 kk ilmaista ja sen jälkeen maksullista.
Datamikeä kehittää ja myy vuonna 1990 perustettu S & J Soft Systems Oy. Yhtiön liikevaihto vuonna 2013 oli 79 000 euroa.
Arvioita

Silver Raudsepp kuvasi opinnäytetyössään 2012 ohjelman käyttöliittymää seuraavasti: Ohjelmisto noudattaa tyypillistä taloushallinto ohjelmiston rakennetta, ja on ulkoasultaan selkeä.
Arja Nurminen arvioi opinnäytetyössään 2011 taloushallinto-ohjelmien kartoituksessa julkisyhteisön käyttöön Datamiken hinta-laatusuhteeltaan parhaimmaksi.
Tuomo Lampela käsitteli vuonna 2009 Datamikeä päättötyössään, jossa tutkittiin maksuttomia ja edullisia sovelluksia verkkokauppayrityksen työkaluina. Lampela piti opinnäytetyössään ohjelmiston ulkoasua ja käytettävyyttä monimutkaisena. Hän kuitenkin piti hyvänä puolena ohjelmiston apupalveluita ja ohjeita.
Aiheesta muualla

Ohjelmiston kotisivu www.datamike.com
Daoulas

| Daoulas (Daoulaz) |
| --- | --- |
 Vanha keskiaikainen satama
 Daoulas
 Koordinaatit: 48°21′42″N, 4°15′29″W 
Valtio:  Ranska
Alue:  Bretagne
Departementti:  Finistère
Arrondissementti:  Brest
Pinta-ala:  
 – Kokonaispinta-ala:  5,4 km²
Väkiluku (2017):  1 786 
 – Väestötiheys:  329 as./km²
Kunnan numero:  29043
 
 Kunnan kotisivut 
Infobox OKVirheellinen NIMI-arvo: 
Daoulas (bretoniksi Daoulaz) on kunta läntisessä Ranskassa Finistèren departementissa Bretagnen alueella. Se sijaitsee Brestin redin rannikolla, noin 20 kilometriä Brestin kaupungista itään.
Daoulas oli keskiajalla tärkeä satamakaupunki Bro-Léonin ja Cornwallin välillä.
Kunnan nähtävyys on 1100-luvulta peräisin oleva entinen luostari Abbaye de Daoulas. Luostarin perusti augustinolainen sääntökunta. Luostari on nykyään yksityisomistuksessa, lukuun ottamatta seurakunnan käytössä olevaa luostarikirkkoa. Erityisen näyttäviä ovat 44 pylvään reunustama luostaripiha, sekä 1500-luvulta peräisin oleva suihkulähde.
Luostarin puutarha
Luostaripiha
Luostarin suihkulähde
Aiheesta muualla

Kuvia tai muita tiedostoja aiheesta Daoulas Wikimedia Commonsissa
Coulibaly Kani Diabaté

Coulibaly Kani Diabaté (s. 1. elokuuta 1952 Kayes) on malilainen sotilaslääkäri ja kenraali.
Kani Diabaté syntyi työnjohtajan perheeseen. Hän valmistui ylioppilaaksi Bamakon tyttölyseosta vuonna 1973. Diabaté opiskeli sotilaslääketiedettä Bamakon lääketieteellisessä korkeakoulussa vuosina 1973–1979 ja sai samaan aikaan sotilaskoulutuksen. Diabaté ja Fanta Konipo olivat Malin ensimmäiset naissotilaat.
Diabaté työskenteli lääkärinä Bamakon varuskunnissa ja opiskeli hammaslääkäriksi Pariisissa vuosina 1980–1983. Hän työskenteli armeijan hammaslääkärinä Bamakossa ja opiskeli vuoden ajan Koulikoron sotakoulussa. Diabatén aviomies Sina Coulibaly nimitettiin vuonna 1989 suurlähettilääksi Algeriin, jonka sotilassairaalassa Diabaté suoritti vuonna 1993 hammaskirurgian tutkinnon.
Diabaté toimi vuodesta 1995 lähtien puolustusministeriön naisasiavaltuutettuna ja siirtyi vuonna 2000 puolustusvoimien edustajaksi nais-, lapsi- ja perheministeriöön. Diabaté johti armeijan sukupuolivalistuskampanjoita ja osallistui myös kansainväliseen toimintaan. Vuosina 2012–2017 hän johti pien- ja kevytaseiden leviämisen torjuntaryhmää sekä toimi Länsi-Afrikan talousyhteisön rauhanturvaajien neuvonantajana.
Diabaté ylennettiin prikaatikenraaliksi ensimmäisten malilaisten naisten joukossa vuonna 2010. Hän on kansallisuudeltaan mandinka ja uskonnoltaan muslimi. Diabatélla on neljä lasta.
Camp Century

Camp Centuryn pohjapiirros.
PM-2A-ydinvoimala Camp Centuryssa.
Jäänkairausta Camp Centuryssa.
Camp Century oli Yhdysvaltain armeijan tieteellinen tukikohta Grönlannin mannerjäätiköllä noin 200 kilometriä Yhdysvaltain ilmavoimien Thulen lentotukikohdasta itään. Asema oli toiminnassa vuosina 1959–1966. Virallisesti asema oli tutkimusasema, jonka tehtävinä oli rakennusteknisten ja tieteellisten tutkimusten tekeminen. Aseman todellinen luonne oli kuitenkin sotilaallinen.
Camp Century

1958 aloitettiin kuitenkin rakentamaan kokonaista ”jäänalaista kaupunkia”, jossa oli tarkoitus testata, miten jään alle voitaisiin sijoittaa muun muassa ydinohjustunneleita ja laukaisualustoja.
Noin kahdensadan hengen tutkimusasema rakennettiin puoliksi jään sisään. Erikoisrakenteisilla koneilla kaivettiin jäähän ojamaiset syvennykset, jotka peitettiin holvimaisilla teräskatoilla. Rakennelmasta tuli tunneliverkosto, kun se hautautui lumeen. Tunneleihin tuotiin muun muassa valmiita osina siirrettäviä puurakennuksia. Kolmen kilometrin pituinen tunneliverkosto valmistui vuonna 1959 lopulta kahdeksan metrin syvyyteen jään alle.
Tukikohdan lämpö ja sähkö tuotettiin ydinvoimalla. Voimala oli myös maailman ensimmäinen liikuteltava ydinreaktori. Asemalla oli muun muassa sairaala, laboratorioita, elokuvateatteri, pesula, parturi, kauppa, kirjasto ja kappeli. Asemalla tutkittiin lumen ja jään rakennetta sekä tehtiin säähavaintoja.
Siellä otettiin myös ensimmäinen Grönlannista saatu koko jään paksuinen jääkairausnäyte, jollaisesta voi tutkia muun muassa vanhoja lämpötilojen muutoksia. Kyseistä yli kilometrin pituista jäänäytettä käytetään yhä tutkimustarkoituksissa.
Suomalaissyntyinen Yhdysvaltain maavoimien majuri Antero Havola (1911–1998) osallistui vuonna 1958 aseman rakennustöihin. Hän johti rekijunakomppaniaa, joka kuljetti aseman rakennustarvikkeet rannikolta sisämaahan.
Operation Iceworm

Camp Century ei ollut pelkästään tutkimusasema, vaan se liittyi Yhdysvaltain armeijan huippusalaiseen Operation Icewormiin eli ”Operaatio jäämatoon”, jolla Yhdysvallat pyrki kohentamaan iskukykyään Neuvostoliittoa vastaan kylmän sodan aikana.
Suunnitelmiin kuului muun muassa ydinohjusten sijoittaminen Grönlantiin. Vaikka Camp Centuryn tukikohdan rakentamiselle oli Tanskalta lupa, Iceworm-hanketta ei paljastettu edes Grönlannin tuolloiselle siirtomaaisäntämaalle Tanskalle. Tarkoituksena oli rakentaa myöhemmin laaja, jopa 4 000 kilometrin jäätunneliverkosto, johon sijoitettaisiin jopa 600 keskimatkan ydinohjusta 4 000 kilometrin pituiseen tunnelijärjestelmään kymmenkunta metriä jään pinnan alle. Ydinohjukset olisivat olleet suunnattuina Neuvostoliittoa vastaan. Koko jäänalaista järjestelmää olisi ollut operoimassa jopa 11 000 henkilöä. Operation Icewormia ei kuitenkaan koskaan toteutettu todettujen teknisten ongelmiensa takia, sillä ydinohjusten laukaisualustaksi tunnelit huomattiin pian liian epävakaiksi jään liikkeiden takia.
Camp Century hylätään

Asemalla asuttaessa huomattiin, että oli tarpeellista korjata jatkuvasti tunnelien seiniä, koska ne muuttivat muotoaan ajan mukana. Asema hylättiin vuonna 1966, koska jää liikkui ja alkoi turmella asemaa asuinkelvottomaksi. Se oli melko nopean jään virtauksen alueella. Mannerjäätikkö virtaa kymmeniä senttimetrejä vuodessa oman painonsa ansiosta, kun uusi lumi kasautuu ajan mukana jääksi. Kun Yhdysvaltain armeijan edustajat kävivät paikalla vuonna 1969, asema oli jo pahoin rikkoutunut. Nyt jää lienee tunkeutunut kaikkiin aseman tunneleihin. Camp Centuryn porausten mukaan jää liikkuu siellä noin 1 000 metrin syvyyteen asti nopeudella 3 m/vuosi, ja loput noin 390 metriä hidastuen nollaan tai melkein nollaan.
Loppuaikoinaan vuodesta 1964 Camp Centurya käytettiin vain harvoin. Vuonna 1967 sotilaat veivät ydinreaktorin pois. Tunneleihin jäi silti yli 200 000 litraa dieselpolttoöljyä sekä ydinreaktorin jäähdytysvettä, jonka radioaktiivisuus 1960-luvulla oli 1,2 gigabecquereliä. Jätteiden oletettiin säilyvän turvallisesti jään alla ikuisesti.
Ilmastonmuutos ja Camp Centuryn jäteongelmat

Vuonna 2016 julkaistun tutkimuksen mukaan ovat tunneliverkoston jäljelle jääneet rakenteet kuitenkin hiljalleen paljastumassa jään sulaessa niiden ympäriltä ilmastonmuutoksen takia. Camp Centuryssa sijaitsee 55 hehtaarin alalla erilaisia jätteitä. Camp Century oli vuonna 2010 tutkimuksen mukaan 35 metrin syvyydessä sataneen lumen lisättyä jään paksuutta vuosien varrella. On laskettu, että lumipeite kasvaa vielä jonkin aikaa mutta jo vuoden 2090 jälkeen jääpeite alkaisi sulamaan nopeammin kuin lisälunta sataa. Kun jää on sulanut riittävästi tulevat jätteet taas esiin ja edessä on vakavia ympäristöongelmia niiden vähitellen tullessa esiin ja joutuessa mereen. Jää voi myös sulaa nopeammin kuin on laskettu mikäli ilmastonmuutos kiihtyy nykyisestä.
Nykyisellä ilmaston lämpenemistahdilla Camp Centuryn ydinjätteet saattavat tulla esiin jo alle parinsadan vuoden kuluttua. Todennäköisesti niiden poistamiseen ryhdytään vasta niiden tultua lähes esiin jään alta, sillä kaikki toimenpiteet jätteen poistamiseksi ennen tätä olisivat todennäköisesti liian kalliita ja vaikeita.
Lisäongelmia tuottavat vastuukysymykset. Vaikka jätteet ovatkin USA:n aiheuttamia, sijaitsevat ne kuitenkin Tanskan maaperällä ja nykyisin lisäksi Grönlannin itsehallintoalueella. Jätteet myös dumpattiin USA:n 1960-luvulla vallassa olleen hallituksen päätöksellä. Kansainvälisen ympäristölainsäädännön mukaan voi olla monimutkaista selvittää, kenen tehtäväksi jää lopulta korjata jätteet pois.
Aiheesta muualla

Juonala, Jouko: ”Suuren luokan huono uutinen?” – Kairaukset salaisessa tukikohdassa paljastivat, että Grönlannin mannerjää saattaa sulaa odotettua nopeammin Ilta-Sanomat.  6.11.2019. Viitattu 6.11.2019.
D-20

D-20 eli M1955 (ven. 152-мм пушка-гаубица Д-20 обр. 1955 г.) on neuvostoliittolainen 152 mm haupitsi. Se on käsin ladattava, hinattava 152 mm kenttätykki, valmistettu Neuvostoliitossa 1950-luvulla. Länsi havaitsi sen ensimmäisen kerran vuonna 1955, jolloin se nimettiin M1955:ksi. Sen GRAU-indeksi on 52-P-546.
D20 Haupitsi käytössä Moldovassa.
Historia

Haupitsin suunnittelu aloitettiin luultavasti 1940-luvun lopulla, ja nähtiin ensimmäisen kerran julkisuudessa vuonna 1955. Sen suunnitteli Sverdlovskin tykistötehtaan nro 9 (nykyisin PAO "Motovilihinskie zavody" Jekaterinburgissa) vakiintunut suunnittelutoimisto, jota johti arvostettu tykistösuunnittelija Fjodor Fjodorovitš Petrov (1902–1978), joka vastasi useista toisen maailmansodan teoksista. Aseen tehdasnimitys oli "D-20".
Kuvaus

Paino: 5 700 kg
Pituus: 8,69 m
Piipun pituus: 3,962 m
Kaliiperi: 152 mm
Leveys: 2,35 m
Korkeus: 1,93 m
Miehistö: 8
Käyttäjämaat > Nykyiset

Angola - 4 vuodesta 2016
Armenia - 34 vuodesta 2016
Azerbaidžan - 24 vuodesta 2016
Bulgaria - 44 vuodesta 2016
Kongon demokraattinen tasavalta - 6
Etiopia - 20
Georgia - 12 saatu Bulgariasta vuonna 2009.
Kiinan kansantasavalta
Kongon tasavalta
Unkari - 18 vuodesta 2016
Iran - 30 vuodesta 2016
Irak - Kaikki tuhoutuivat Irakin hyökkäyksessä vuonna 2003, uudet mallit ostettu Bulgariasta vuonna 2015
Irakin Kurdistan - 6 kaapattu Irakin armeijalta vuonna 1991, 4 kaapattu vuonna 2003, yhteensä 10 Kurdistanin demokraattisen puolueen (KDP) Peshmergan käytössä.
Laos - käytössä tammikuussa 2019.
Moldova - vuodesta 2016
Myanmar - 35 kappaletta toimitettu vuonna 2009 Pohjois-Koreasta.
Nicaragua - 12 palveluksessa, 30 varastoituna vuodesta 2016.
Nigeria - 4 M81/M85 Romanian armeijan varastoista.
Venäjä - 1 075 vuodesta 2016.
Romania - Romanian armeijalla on 247 M81-haupitsia, 103 M85-tykkihaupitsia.
Sri Lanka - 46 Type 66 vuodesta 2016
Syyria
Turkmenistan - 72 vuodesta 2016
Ukraina - 130+ vuodesta 2016
Vietnam
Jemen
Käyttäjämaat > Entiset

Albania - 90 tyyppiä 66 toimitettiin vuosina 1968-1973.
Artsakh - Azerbaidžan otti haltuunsa Azerbaidžanin vuoden 2023 hyökkäyksen jälkeen Vuoristo-Karabahissa.
Valko-Venäjä
Kuuba - 100, toimitettu vuosina 1972-1974
Itä-Saksa - 137 kappaletta toimitettu vuosina 1974-1975, siirtyi Saksalle Saksan yhdistymisen jälkeen.
Egypti - 300 toimitettu vuosina 1964-1970[14].
Suomi - 126 ostettiin entiseltä DDR:ltä vuonna 1991; poistettiin käytöstä 2017; tunnetaan nimellä 152 H 55[14].
Saksa - poistettu käytöstä
Kazakstan -
Neuvostoliitto: siirtyneet seuraajamaille
Uzbekistan
Yugoslavia - 36 vuonna 1971
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:152 mm towed gun-howitzer M1955 (D-20)
Nykyiset ja entiset käyttäjämaat
Käännös suomeksi
Communion (albumi)

| Communion Years & Years |
| --- | --- | --- |

Studioalbumin tiedot
 Julkaistu: 10. heinäkuuta 2015
 Kesto: 48.26
 Levy-yhtiö: Polydor, Interscope
Listasijoitukset
  20. 
Years & Years-yhtyeen muut julkaisut
| Y & Y EP 2015 | Communion 2015 | Palo Santo 2018 |
Communion on Years & Years -yhtyeen debyyttialbumi, joka julkaistiin 10. heinäkuuta 2015.
Kappaleet

Foundation – 2.58
Real – 4.10
Shine – 4.14
Take Shelter – 4.07
Worship – 3.40
Eyes Shut – 3.18
Ties – 3.46
King – 3.35
Desire – 3.25
Gold – 3.59
Without – 3.30
Border – 4.22
Memo – 3.22
Coulee Region Chill

| Coulee Region Chill |
| --- | --- |

Perustettu:  2005
Entiset nimet:  North Iowa Outlaws (2005-2010) Coulee Region Chill (2010- )
Kaupunki:   Onalaska, Wisconsin
Kotiareena:  Onalaska OmniCenter
Sarjataso:  NAHL
Divisioona:  Keskilänsi
Värit:                
Toimitusjohtaja:   A.J. Degenhardt
Päävalmentaja:   A.J. Degenhardt
Infobox OKNimi-testi OK: 
Coulee Region Chill on yhdysvaltalainen juniorijääkiekkojoukkue, jonka kotikaupunki on Onalaska Wisconsinista. Region Chill pelaa tällä hetkellämilloin? North American Hockey Leaguen keskilännen divisioonassa, ja joukkueen kotiareena on Onalaska OmniCenter.
Dida

Dida tarkoittaa seuraavia:
dida, nigeriläiskongolainen kieli
Dida, oikealta nimeltään Nelson de Jesus Silva, brasilialainen jalkapallomaalivahti
Dida, oikealta nimeltään Edvaldo Alves de Santa Rosa, brasilialainen entinen jalkapallohyökkääjä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Dida”, voi hakea sivunnimihaulla, laajalla sivunnimihaulla tai tekstihaulla.
Didaktinen runous

Didaktinen runous eli opetusrunous on runomuotoista kirjallisuutta, joka käsittelee hyviä tapoja ja kannustaa lukijoita noudattamaan niitä. Lajityypin teemoja ovat esimerkiksi säädyllisyys ja jumalanpelko.
Opetusrunoutta kirjoitettiin jo antiikissa. Lajityypin varhaisia klassikoita ovat esimerkiksi Hesodioksen Työt ja päivät, Lucretiuksen Maailmankaikkeudesta ja Vergiliuksen Laulu maanviljelijän työstä. Sekä Platon että Horatius pitivät opettavaisuutta runouden tärkeänä ominaisuutena. Aristoteles sen sijaan oli kiinnostuneempi estetiikasta.
Keskiajan exemplumit olivat hyvää ja hurskasta elämää opettavia runoja. Valistusaikana julkaistiin suuri määrä opettavaista runoutta, kuten Alexander Popen An Essay on Man (1733–1734). John Ruskin (1819–1900) puolestaan katsoi, että kirjallisuuden tärkein tehtävä oli ihmisen eettisten ja uskonnollisten vakaumusten vahvistaminen, ei viihdyttäminen.
Coatzacoalcos

| Coatzacoalcos |
| --- | --- |

 vaakuna
 Coatzacoalcos
 Koordinaatit: 18°08′56″N, 94°24′41″W 
Valtio:  Meksiko
Osavaltio:  Veracruz
Kaupunki:  Chetumal
Pinta-ala:  
 – Kokonaispinta-ala:  471 km²
Korkeus:  0–50 m
Väkiluku (2014):  240 100
Aikavyöhyke:  UTC−6
 – Kesäaika:  UTC−5
Postinumero:  96380–96599
Suuntanumero(t):  921
 
 coatzacoalcos.gob.mx 
Infobox OKVirheellinen NIMI-arvo: 
Coatzacoalcosin sijainti Meksikon kartalla
Coatzacoalcos on Meksikossa, Veracruzin osavaltiossa, Meksikonlahden rannikolla sijaitseva satamakaupunki. Kaupungin pinta-ala on 471 neliökilometriä ja asukasluku noin 240 100 (2014). Kaupungin satama on yksi Meksikon tärkeimpiä.
Coatzacoalcos on kuuluisan näyttelijättären Salma Hayekin syntymäkaupunki.
Aiheesta muualla

Kuvia tai muita tiedostoja aiheesta Coatzacoalcos Wikimedia Commonsissa
Cyr-Nestor Yapaupa

Cyr-Nestor Yapaupa (s. 26. helmikuuta 1970 Bangassou) on keskiafrikkalainen roomalaiskatolinen piispa. Hänet vihittiin papiksi Bangassoun hiippakuntaan 18. maaliskuuta 2001 ja inkardinoitiin Alindaon hiippakuntaan 18. joulukuuta 2004.
Yapaupa sai 14. toukokuuta 2012 nimityksen Alindaon koadjuuttoripiispaksi. Piispaksi konsekroinnin suoritti 22. heinäkuuta Fernando Filoni, jota avustivat Jude Thaddeus Okolo ja Edouard Mathos.
Cherry Hill

| Cherry Hill |
| --- | --- |
 Cherry Hill Public Library
 Cherry Hill Camdenin piirikunnan kartalla.
 Cherry Hill
 Koordinaatit: 39°54′17″N, 74°59′49″W 
Valtio:   Yhdysvallat
Osavaltio:  New Jersey
Piirikunta:  Camden
Väkiluku (2010):  71 045
 
 www.cherryhill-nj.com 
Infobox OKVirheellinen NIMI-arvo: 
Cherry Hill on kunta (township) Yhdysvaltojen New Jerseyn osavaltiossa Camdenin piirikunnassa. Sen asukasluku oli vuoden 2010 väestönlaskennan mukaan 71 045.
Maantiede

Cherry Hill sijaitsee New Jerseyn osavaltiossa Camdenin piirikunnassa Pennsauken Creek- ja Copperjokien varrella.
Historia

Eurooppalaiset siirtolaiset saapuivat nykyisen Cherry Hillin alueelle 1600-luvulla. Jokien varteen perustettiin valssimyllyjä. Paikkakunnan alkuperäinen nimi oli Waterford. Se kuului entiseen Gloucesterin piirikuntaan, kunnes Camdenin piirikunta perustettiin vuonna 1844. Paikkakunnan nimi oli tuolloin Delaware. Nykyisen nimensäse sai vasta äänestyksen jälkeen vuonna 1961 paikallisen maatilan mukaan.
1950- ja 1960-luvulla paikkakunta oli tunnettu viihdetarjonnastaan. Suosittuja kohteita olivat Cherry Hill Inn, Latin Casino-yökerho ja Garden State Parkin ravirata. Cherry Hill Mall oli puolestaan yksi Yhdysvaltojen itärannikon ensimmäisistä katetuista kauppakeskuksista.
Talous

Kotitalouksien keskimääräiset vuosittaiset ansiot Cherry Hillissä aikavälillä 2014–2018 olivat 99 996 USD ja henkilöä kohden 48 765 USD. 5,9 % väestöstä eli köyhyysrajan alapuolella.
Väestö

Cherry Hillin asukasluku oli vuoden 2010 väestönlaskennan mukaan 71 045 ja vuoden 2019 arvion mukaan 71 245. Asukkaista 73,7 % oli taustaltaan valkoisia (latinot pois lukien 69,9 %), 6,9 % afroamerikkalaisia, 7 % latinoja mistä tahansa rodusta ja 13,6 % aasialaisia. 22,3 % Cherry Hillin asukkaista puhui kotonaan jotakin muuta kieltä kuin englantia ja 16,1 % asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta Cherry Hill Wikimedia Commonsissa
New Jerseyn osavaltio
| --- | --- |
Alueet:   Central Jersey  Delaware Valley  Jersey Shore  Meadowlands  North Jersey  Pine Barrens  Shore Region  Skylands Region  South Jersey  New Yorkin metropolialue  Tri‑State Region 
Huomattavat kaupungit ja kunnat:   Atlantic City  Bayonne  Camden  Clifton  Edison  Elizabeth  Hackensack  Hoboken  Jersey City  Lakewood  Newark  New Brunswick  Ocean City  Paterson  Perth Amboy  Trenton (pääkaupunki)  Vineland  Woodbridge 
Piirikunnat:   Atlantic  Bergen  Burlington  Camden  Cape May  Cumberland  Essex  Gloucester  Hudson  Hunterdon  Mercer  Middlesex  Monmouth  Morris  Ocean  Passaic  Salem  Somerset  Sussex  Union  Warren 
Barclay Farm House, historiallinen rakennus 1800-luvun alkupuolelta.
Cherry Hill Mall.
Deloratsepaami

| --- | --- |


Deloratsepaami
Systemaattinen (IUPAC) nimi
7-kloor-5-(2-kloorifenyyli)-1,3-dihydro-1,4-bentsodiatsepin-2-oni
Tunnisteet
CAS-numero: 2894-67-9
ATC-koodi:  ?
PubChem CID: 17925
DrugBank: DB01511
Kemialliset tiedot
Kaava: C15H10N2Cl2O 
Moolimassa: 304.02 g/mol
Farmakokineettiset tiedot
Hyötyosuus: 87%
Metabolia: Renaalinen
Puoliintumisaika: 60-140 tuntia
Ekskreetio: Renaalinen
Terapeuttiset näkökohdat
Raskauskategoria:  ?
Reseptiluokitus:  reseptivalmiste (FI)  
Antotapa: Oraalinen
Deloratsepaami (myös nimellä klordesmetyylidiatsepaami) on bentsodiatsepiinijohdannainen lääkeaine, joka on johdettu desmetyylidiatsepaamista. Sitä myydään Italiassa tuotenimilla EN ja Darumir.
Kemikaali on myös diklatsepaamin ja kloksatsolaamin aktiivinen metaboliitti.
Deloratsepaamilla on ahdistusta poistava, lihaksia rentouttava, hypnoottinen, ja kouristuksia ehkäisevä vaikutus.
Deloratsepaamia käytetään ahdistukseen, koska sillä on pitkä puoliintumisaika, sitä käytetään myös hammaslääkärillä esilääkityksenä. Lääke annostellaan tässä tapauksessa edellisenä iltana, ennen toimenpiteitä. Lääke auttaa unensaannissa ja vaikuttaa vielä seuraavana päivänä. Sitä käytetään myös alkoholin vieroituksessa.
Sivuvaikutuksia ovat esimerkiksi krapula-tyyppinen olo, sekavuus, käytöshäiriöt, ja muistinmenetys.
Käännös suomeksi
Cypselurus

| Cypselurus |
| --- | --- |
 Cypselurus oligolepis
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Nokkakalat Beloniformes
Heimo::  Liitokalat Exocoetidae
Suku::  Cypselurus  Swainson, 1838
Katso myös
   Cypselurus Wikispeciesissä   Cypselurus Commonsissa 
Infobox OKNimi-testi OK: 
Cypselurus on liitokaloihin kuuluva suku. Suvusta tunnetaan 12 lajia. Suurimmat lajit voivat kasvaa 30 senttimetrin mittaiseksi. Cypselurus-liitokalat elävät Tyynellämerellä ja Indopasifisella merialueella.